Arranca la XII edició del 'Festival Solidari Alma de Acero'
03 novembre 2023

## Arranca la XII edició del 'Festival Solidari Alma de Acero'03 novembre 2023Última actualització: 03 novembre 2023

![](../gestion/img/8dddd00dc9cc888e74b9d1bd4ca09ba09829c46e9bab682393a9abff9b382db8.jpeg)  
  

Este matí, **Liduvina Gil, regidora delegada de Participació Ciutadana**; **Miguel Ángel Picornell, regidor delegat de la Junta de Districtes del Grau**, i **Joan Grimal, vicepresident de l'associació benèfica** i sense ànim de lucre, **‘Alma de Acero**’, han presentat el **'XII Festival Solidario Alma de Acero Gandia'**.

  
L'esdeveniment **tindrà lloc als embulls del port** que són, en paraules de **Picornell**, un _**“marc incomparable”**_ per a l'ocasió. **Es durà a terme durant este cap de setmana i començarà a les 11 hores del dissabte, 4 de novembre**, amb l'obertura de portes del recinte.

  
El lloc comptarà amb estands de diferents empreses i organitzacions, entre els quals hi haurà una exposició de cotxes i motos, un fotoràpid, activitats infantils, puestos de menjar i beguda, tatuadors en directe, etc.

  
**A les 12 hores, tindrà lloc el ja típic concurs de paelles** i la vesprada continuarà amb un espectacle de màgia i animació musical per part de diversos grups. A més, a les 18.45 hores, tots els xiquets i xiquetes podran gaudir d'una xocolatada gratuïta. La banda de rock valenciana ‘De la Nada’, serà l'encarregada de tancar la nit de les 22.30 a les 23.45 hores.

  
**El diumenge arrancarà a les 9 hores** amb un esmorzar. Després hi haurà música i activitats diverses que podran gaudir majors i menuts fins a les **12.30 hores, moment en el qual eixirà la tradicional ruta de motos, que espera a gent vinguda de tota Espanya**.

  
**Gil** ha expressat lo molt que li congratula poder col·laborar amb una organització que _**“transforma els diners en coses tangibles”**_ com va fer, per exemple, _**“quan va canviar la sala d'oncologia infantil de l'Hospital Francesc de Borja perquè fora més infantil i humana”**_.

  
Enguany, **tots els diners recaptats per la iniciativa aniràn destinats al col·legi d'educació especial Enric Valor** i permetràn posar en marxa el **projecte 'Llevant barreres'** gràcies al qual, tal com ha explicat Grimal, es treballarà la zona verda del centre per a fer-la més accessible a tot l'alumnat que vaja en cadira de rodes o tinga mobilitat reduïda.

  
**El vicepresident de l'associació** ha volgut agrair tota l'ajuda que rep el festival, tant per part de l'Ajuntament i de la Junta de Districte del Grau, com per part de les empreses col·laboradores, atés que _**“organitzar un esdeveniment familiar d'entrada gratuïta i arribar a aconseguir tots els diners necessaris no és fàcil”**_.

[Twittear](https://twitter.com/share)